ऊंआं बी कुसै रचना दे बक्ख-बक्ख पैह्‌लुएं गी लोई च रक्खना, पन्छानना ते उन्दी टकोह्‌दा गी अंगीकार करना होंदा ऐ, चंगा जा माड़ा आखना नेईं। हर रचना अपना इक खास थाह्‌र रखदी ऐ—भाएं ए थाह्‌र ओदी अपनी पद यात्रा कन्नै सरबन्ध रखदा होयै जां कुसै होर मेप्पै दी मिनतरै कन्नै। इस्सै चाल्ली इत्थैं इक इयै-जेह् जतनै राहें नमिएं कलमें गी बी दिखचे-भाखचै तां असेंगी अपने इस प्रयोगै गित्तै इक खरा ते खु’ल्ला खेत्तर मिली सकदा ऐ जेदे च अस बक्ख-बक्ख टकोदें गी अपने स्हाबै कन्नै टकोह्‌दा करो सकनें आं। मसलन जिंआं किजइक रचनां ऐसियां मिलदियां न जिंदे च परम्परा दा मोह् ऐ ते किज इक रचना ऐसियां न जिन्दे च आधुनिकता दी ध्वनि गूंजदी ऐ।